विस्तार निदेशालय / विस्तार प्रभाग कृषि विस्तार कार्यक्रमों के लिए कृषि, सहकारिता एवं किसान कल्याण विभाग, कृषि एवं किसान कल्याण मंत्रालय में नोडल एजेंसी है। यह पेशेवर विस्तार सेवाओं का आयोजन, रखरखाव और संचालन में राज्य विभागों को सहायता और प्रोत्साहित करती है। विस्तार प्रभाग / विस्तार निदेशालय की भूमिका अनिवार्य रूप से सहयोगी, मार्गदर्शन देने वाली है, जो विस्तार विभाग को तकनीकी सहायता प्रदान करती है। वर्तमान में विस्तार निदेशालय के चार प्रमुख कार्यात्मक क्षेत्रों में विस्तार प्रबंधन, विस्तार प्रशिक्षण, कृषि सूचना और कृषि महिला विकास शामिल है।